ROMÂNIA
JUDEŢUL BOTOŞANI

COMUNA BLÂNDEŞTI

CONSILIUL LOCAL BLÂNDEŞTI





PROIECT

HOTĂRÂRE

Nr.  42  din 10.09.2021 

privind asocierea comunei Blȃndești cu comunele
Adășeni și Roma, în vederea aderării acestora la  
Asociaţiei de Dezvoltare Intercomunitară „AQUA Botoșani”
Consiliul Local al comunei Blândeşti; judeţul Botoşani, întrunit în şedinţa   din data de 

Urmare adresei nr. 11463/02.09.2021 a Asociației de Dezvoltare Intercomunitară „AQUA Botoşani”,

Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;

b) art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) din Legea nr. 287/2009 privind Codul civil, republicată, cu modificările ulterioare;
Analizând proiectul de hotărâre şi referatul de aprobare a viceprimarului comunei Blȃndești, Mihaela Băghiceanu; privind asocierea comunei Blȃndești cu următoarele comune: Adășeni și Roma, în vederea aderării acestora la  Asociația de Dezvoltare Intercomunitară „AQUA Botoșani”, 

În conformitate cu prevederile OG nr. 26/2000 cu privire la asociații și fundații, aprobată prin Legea nr. 246/2005, ale Legii nr. 51/2006 a serviciilor comunitare de utilități publice, cu modificările și completările ulterioare, ale Legii nr. 241/2006 privind serviciul de alimentare cu apă și de canalizare, cu modificările și completările ulterioare, art. 13, art. 16 alin. (2) lit. h) și art. 32 alin. (1) din Statutul Asociației de Dezvoltare Intercomunitară „AQUA BOTOȘANI”,
În temeiul art. 139 și art. 196, aliniat (1), litera a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,

HOTĂRĂŞTE:
            Art. 1. Se aprobă asocierea comunei Blȃndești, prin Consiliul Local Blȃndești, cu următoarele comune: Adășeni și Roma, prin consiliile locale respective, în vederea aderării acestora la Asociaţia de Dezvoltare Intercomunitară „AQUA Botoșani”.
Art. 2. Se aprobă modificarea Statutului Asociaţiei de Dezvoltare Intercomunitară „AQUA Botoșani” prin Actul adiţional nr. 11/2021, parte integrantă din prezenta hotărâre.
Art. 3. Se împuterniceşte președintele ADI AQUA Botoșani, dl. Dorin Birta, să semneze în numele și pe seama comunei Blȃndești Actul adițional nr. 11 la Statut, în forma prevăzută în Anexa nr. 1 la prezenta hotărâre, pentru autentificare/atestare și înregistrare în Registrul asociațiilor și fundațiilor – Judecătoria Botoșani.

Art. 4. Se împuterniceşte dna. Felicia Macsim, consilier juridic în cadrul Asociaţiei de Dezvoltare Intercomunitară „AQUA Botoşani”, să îndeplinească procedurile prevăzute de lege pentru înregistrarea modificărilor Statutului Asociaţiei de Dezvoltare Intercomunitară „AQUA Botoşani” în Registrul asociaţiilor şi fundaţiilor – Judecătoria Botoșani.
Art. 5. Primarul comunei Blândeşti și serviciile din aparatul de specialitate ale acestuia, vor duce la îndeplinire prevederile prezentei hotărâri.
Inițiator proiect,

p’Primar


Viceprimar Mihaela Băghiceanu

